Mdude Nyagali: Mwanaharakati wa Tanzania aliyetekwa na watu wasiojulikana apatikana\nAkizungumza kwa simu, mmoja wa watu waliokwenda kumbeba eneo la tukio, alisema kwamba wamempeleka  katika  Hospitali kwa ajili ya matibabu.

"Ndio, tupo nae kwenye gari, tunarudi mjini, anaongea vizuri. Ila tunaenda naye kwanza hospitali," alisema akizungumza na gazeti la mwananchi nchini humo. 

Awali, taarifa za kupatikana kwa Mdude, zilitolewa na Diwani wa Kata ya Nsalala, Mbalizi, Kisman Mwangomale aliyedai kupigiwa simu na watu wa eneo la Makwenje Kijiji cha Inyala Mbeya vijijini, wakiomba msaada wa haraka kwenda kumuokoa.

Kulingana na mashahidi , alipatikana ametupwa katika eneo moja lililo na nyasi. 

Habari hizo zilithibitishwa na Mkuu wa Idara ya habari na mawasiliano Chadema Tumaini Makene aliyesema: Ndugu yetu , mpiganaji mwenzetu Mdude Nyagali { Mdude Chadema}  amewpatikana akiwa hai . Nimemsikia mwenyewe akizungumza kwa mbali nilipoomba kujiridhisha  kuwa ni yeye alisema ''Tutazungumza baadaye''.

Aliongezea katika taarifa hiyo kwamba yuko hai. Anaweza kuzungumza kwa shida lakini anaugua maumivu makali  huku hali yake ikiwa dhoofu.

Mdude inadaiwa alitekwa nyara na maafisa wa polisi waliojihami huku wengine wakijifunika nyuso zao  siku ya Jumamosi jioni katika ofisi yake  katika mji wa Vwawa , wilaya ya Mbozi mkoani Songwe. 

Tukio hilo lilizua hisia kali miongoni mwa mwanaharakati, vyombo vya kimataifa pamoja na wanachama wa upinzani nchini humo huku harakati za kutaka kijana huyo aachiliwe zikianzishwa mara moja.

Awali kamanda wa polisi Mkoani  Songwe, George Kyando aliliambia gazeti la Mwananchi kuwa ''hakuwa na ufahamu wowote wa  taarifa ya kukamatwa kwa kijana huyo.

Kupitia hashtag ya #BringBackMdudeAlive katika mtando wa kijamii wa Twitter wanaharakati wa kutetea haki nchini Tanzania waliungana na wanaharakati wenzao nchini Kenya kushinikiza Mdude Chadema achiliwe huru na watekaji wake au wamrudishe akiwa salama.

Chama Chama cha Demokrasia na Maendeleo (CHADEMA), kiliitisha mkutano na wanahabari na kulaani kitendo hicho na kutoa wito kwa Mdude arudishwe au aachiliwe akiwa...\n\ntl;dr:
Saa chache baada ya mawakili watatu kuwafungulia mashtaka maafisa wa polisi na vikosi vya usalama  kuhusu kutekwa nyara  na kuzuiliwa kinyume na sheria kwa Mdude Nyagali-mkosoaji wa Magufuli katika mitandao ya kijamii, wanakijiji wamempata ametupwa katika kijiji cha Makwenje , wadi ya Inyala  katika jimbo la Mbeya.